မြန်မာ့တော်ဝင်နဂါးတပ်တော်

မြန်မာ့တော်ဝင်နဂါးတပ်တော် (; အတိုကောက် MRDA) သည် မြန်မာနိုင်ငံ၊ စစ်ကိုင်းတိုင်းဒေသကြီး၊ ပုလဲမြို့နယ်တွင် အခြေစိုက်သော လက်နက်ကိုင် တော်လှန်ရေးအဖွဲ့အစည်း တစ်ခု ဖြစ်သည်။ မြန်မာ့တော်ဝင်နဂါးတပ်တော်ကို ဗိုလ်နဂါးက ဦးဆောင်သည်။ မြန်မာ့တော်ဝင်နဂါးတပ်မတော်ကို ဇန်နဝါရီလ ၁ ရက်နေ့၊ ၂၀၂၂ ခုနှစ်တွင် စတင်တည်ထောင်ခဲ့သည်။

၂၀၂၃ ခုနှစ် စက်တင်ဘာလ ၉ ရက်နေ့တွင် မြန်မာ့တော်ဝင်နဂါးတပ်တော် အပါအဝင် NUG ကာကွယ်ရေးဝန်ကြီးဌာန လက်အောက်ခံမဟုတ်သော ဒေသအခြေစိုက်ပြည်သူ့ကာကွယ်ရေးအဖွဲ့များကို ပူးပေါင်းကာ ဗမာအမျိုးသားတော်လှန်ရေးတပ်မတော် (Burma National Revolution Army) အဖြစ် ဖွဲ့စည်းကြောင်း ထုတ်ပြန်ခဲ့သည်။

သမိုင်းကြောင်း 
၂၀၂၂ ခုနှစ်၊ ဖေဖော်ဝါရီလတွင် မြန်မာ့တော်ဝင်နဂါးတပ်တော် အခြားတော်လှန်ရေးအုပ်စုများနှင့်ပူးပေါင်းကာ ဇီးဖြူကုန်းရွာနှင် အင်မထီးရွာအနီးရှိ စခန်းနှစ်ခုကို တိုက်ခိုက်ခဲ့သည်။ စစ်ကောင်စိစစ်သားနှင့် ပျူစောထီး ၄၀ ဝန်းကျင် သေဆုံးခဲ့သည်ဟု မြန်မာ့တော်ဝင်နဂါးတပ်တော်က ထုတ်ပြန်ခဲ့သည်။

၂၀၂၂ ခုနှစ်၊ ဧပြီလအကုန်တွင် တပ်မတော်နှင့် ပျူစောထီးများ၏ ရှေ့ပြေးစခန်းအနည်းငယ်ကို တိုက်ခိုက်ခဲ့သည်။ မြန်မာ့တော်ဝင်နဂါးတပ်တော်သည် ရွာများအား ဝင်ရောက်စီးနင်းခြင်း၊ ရွာသားများ၏ နေအိမ်များကို မီးရှို့ဖျက်ဆီးနေသော စစ်ကောင်စီတပ်သားများကိုလည်း အလစ်အငိုက် ဝင်ရောက်တိုက်ခိုက်ခဲ့သေးသည်။

ကိုးကား 

မြန်မာလက်နက်ကိုင်အဖွဲ့အစည်းများ